Grevskapet har navn etter administrasjonsbyen Wicklow, lokalisert omtrent 50 km sør for den irske hovedstaden Dublin. Opphavet til stedsnavnet Wicklow er antatt av norrøn opprinnelse, eller mer sannsynlig , som ikke har noe med ordet viking, men i betydning «bukt», og i betydning «eng» eller «gressmarker», altså viken ved gressmarkene. Det irske navnet for Wicklow er hvor betyr kirke. Muntlig historie hevder at sankt Patrick forsøkte å gå i land med sitt skip i dette området og hans folk ble angrepet av de lokale innbyggerne. En av Patricks menn fikk slått ut en tann, og da han senere kom tilbake for reise en kirke her ble den gitt navnet Manntach (den tannløse), deretter ble stedet kalt Cill Mhantáin, «kirke av den tannløse». Normannerne som kom til å dominere området senere foretrakk ikke-gæliske navn, og tok opp igjen Wicklow.